L’Ajuntament elaborarà un reglament per a cobrir el copagament dels dependents amb prestacions vinculades a un servici
08/01/2015

# L’Ajuntament elaborarà un reglament per a cobrir el copagament dels dependents amb prestacions vinculades a un servici

[![Ayuntamiento](/images/noticias/recurso/ayuntamiento_grande.jpg)](/images/noticias/recurso/ayuntamiento_grande.jpg)

08.01.2015

L’alcaldessa de Paterna, Elena Martínez, s’ha reunit este matí amb el president del Patronat Intermunicipal Francisco Esteve, Vicente Vilar, el gerent de l’entitat, Arturo Riquelme, i Miriam Ferrus, secretària. L’objectiu de la trobada era avançar en els detalls de la normativa a desenrotllar per a complir el compromís de l’alcaldessa que el Consistori es faça càrrec del copagament dels dependents paterners amb prestacions vinculades a serveis com el Centre de Dia, Centre Ocupacional, Servei d’Atenció Domiciliària o Assistent Personal. Durant la reunió s’ha posat de manifest que el compromís és tant per als dependents usuaris del Patronat Francisco Esteve com per a aquells que utilitzen serveis prestats en altres centres. Des del Patronat Intermunicipal Francisco Esteve estimen que el cost del copagament per als seus usuaris i que assumirà per tant l’Ajuntament se situa entorn dels 80.000 euros encara que està pendent de conéixer imports definitius a l’espera de resolucions de la Generalitat Valenciana. L’alcaldessa ha donat instruccions que es procedisca a l’elaboració d’un reglament que arreplegue les condicions que han de complir les famílies així com la justificació de les ajudes que percebran. L’alcaldessa ha indicat que “dins de les nostres competències tractem de prestar suport als col•lectius que més ho necessiten i farem un esforç per recolzar estes famílies”. Des de l’Equip de Govern es confia que el dit document puga portar-se a aprovació plenària en el mes de febrer.